CNT มั่นใจปีนี้พลิกกำไร เล็งซื้อกิจการใหม่สรุปได้ใน Q4/58
CNT มั่นใจปีนี้พลิกกำไร เผยมี Backlog จำนวน 6.3 พันลบ. รับรู้ฯ ปีนี้ 3 พันลบ. เผยอยู่ระหว่างเจรจาซื้อกิจการใหม่สรุปได้ Q4/58
1 ก.ย. 2558

บริษัท คริสเตียนีและนีลเส็น (ไทย) จำกัด (มหาชน) หรือ CNT ระบุว่า บริษัทมั่นใจปีนี้พลิกมีกำไร  หลังผ่านจุดต่ำสุดในปีก่อนที่มีผลขาดทุนสุทธิราว 350 ล้านบาท แม้เป้าหมายรายได้ที่ระดับ 7 พันล้านบาทในปีนี้จะต่ำกว่าปีก่อน เนื่องจากได้รับผลกระทบจากงานภาครัฐฯ ที่ล่าช้า
อย่างไรก็ตามปัจจุบันมีงานในมือ (Backlog) อยู่ 6.3 พันล้านบาท ซึ่งจะทยอยรับรู้เป็นรายได้ในปีนี้ 3 พันล้านบาท ขณะเดียวกันบริษัทก็จะยังเข้าร่วมประมูลงานภาครัฐเพิ่มเติม รวมถึงจะเริ่มรับงานโครงการคอนโดมิเนียมเข้ามาในปี 59 ด้วย เพื่อเป็นการกระจายความเสี่ยงจากงานภาครัฐ นอกจากนี้ยังอยู่ระหว่างการเจรจาเพื่อซื้อกิจการใหม่ต่อยอดจากธุรกิจเดิม โดยคาดว่าจะสรุปได้ภายในไตรมาส 4/58